Document ID: 32013D0253

IZVEDBENI SKLEP KOMISIJE
z dne 29. maja 2013
o spremembi Odločbe Komisije 2006/473/ES o priznanju določenih tretjih držav in določenih območij tretjih držav kot neokuženih z vrstami Xanthomonas campestris (vsi sevi, patogeni za rod Citrus), Cercospora angolensis Carv. et Mendes in Guignardia citricarpa Kiely (vsi sevi, patogeni za rod Citrus)
(notificirano pod dokumentarno številko C(2013) 3057)
(2013/253/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti točk 16.2, 16.3 in 16.4 oddelka I dela A Priloge IV Direktive,
ob upoštevanju naslednjega:
(1)
V Odločbi Komisije 2006/473/ES z dne 5. julija 2006 o priznanju določenih tretjih držav in določenih območij tretjih držav kot neokuženih z vrstami Xanthomonas campestris (vsi sevi, patogeni za rod Citrus), Cercospora angolensis Carv. et Mendes in Guignardia citricarpa Kiely (vsi sevi, patogeni za rod Citrus) (2) so določene tretje države in določena območja tretjih držav priznana kot neokužena s temi škodljivimi organizmi.
(2)
Odločba 2006/473/ES priznava Bangladeš kot neokužen z vrstama Cercospora angolensis Carv. et Mendes in Guignardia citricarpa Kiely (vsi sevi, patogeni za rod Citrus). Pri reviziji, ki jo je junija 2010 in februarja 2013 v Bangladešu opravil Urad za prehrano in veterinarstvo, se je pokazalo, da Bangladeša ne bi smeli več priznavati kot neokuženega s temi škodljivimi organizmi.
(3)
Odločba 2006/473/ES priznava določene države Brazilije kot neokužene z vrsto Xanthomonas campestris (vsi sevi, patogeni za rod Citrus) ali z vrsto Guignardia citricarpa Kiely (vsi sevi, patogeni za rod Citrus). Vendar na podlagi informacij, ki jih je predložila Brazilija, in revizije, ki jo je novembra 2011 v Braziliji opravil Urad za prehrano in veterinarstvo, držav Maranhão, Mato Grosso in Roraima oziroma držav Amazonas, Bahia, Espírito Santo, Mato Grosso, Mato Grosso do Sul, Minas Gerais, Paraná in Santa Catarina ne bi smeli več priznavati kot neokužene s temi škodljivimi organizmi.
(4)
Odločba 2006/473/ES priznava Gano kot neokuženo z vrstama Cercospora angolensis Carv. et Mendes in Guignardia citricarpa Kiely (vsi sevi, patogeni za rod Citrus). Pri reviziji, ki jo je aprila in maja 2012 v Gani opravil Urad za prehrano in veterinarstvo, se je pokazalo, da Gane ne bi smeli več priznavati kot neokužene s temi škodljivimi organizmi.
(5)
Odločba 2006/473/ES priznava Združene države Amerike kot neokužene z vrsto Guignardia citricarpa Kiely (vsi sevi, patogeni za rod Citrus). Vendar na podlagi informacij, ki so jih predložile Združene države Amerike, okrožij Collier, Hendry in Polk v državi Florida ne bi smeli več priznavati kot neokužene s temi škodljivimi organizmi.
(6)
Odločba 2006/473/ES prav tako priznava Sudan kot tretjo državo, neokuženo z vrsto Xanthomonas campestris, patogeno za rod Citrus. Leta 2011 je Južni Sudan postal neodvisna nacionalna država. Zato bi bilo treba Južni Sudan vključiti v navedeno odločbo kot tretjo državo, neokuženo z vrsto Xanthomonas campestris, patogeno za rod Citrus.
(7)
Odločbo 2006/473/ES bi bilo zato treba ustrezno spremeniti.
(8)
Ukrepi iz tega sklepa so v skladu z mnenjem Stalnega odbora za zdravstveno varstvo rastlin -
SPREJELA NASLEDNJI SKLEP:
Člen 1
Odločba 2006/473/ES se spremeni:
1.
člen 1 se spremeni:
(a)
v odstavku 1 se točka (b) nadomesti z naslednjim:
„(b)
Afrika: Južna Afrika, Gambija, Gana, Gvineja, Kenija, Sudan, Južni Sudan, Svazi in Zimbabve;“;
(b)
v odstavku 2 se točka (b) nadomesti z naslednjim:
„(b)
Brazilija razen držav Maranhão, Mato Grosso, Mato Grosso do Sul, Minas Gerais, Paraná, Rio Grande do Sul, Roraima, Santa Catarina in São Paulo;“;
2
v členu 2 se točki (a) in (b) nadomestita z naslednjim:
„(a)
vse tretje države proizvajalke citrusov v Severni, Srednji in Južni Ameriki, Karibih, Aziji, razen Bangladeša in Jemna, Evropi in Oceaniji;
(b)
vse tretje države proizvajalke citrusov v Afriki razen Angole, Kameruna, Srednjeafriške republike, Demokratične republike Kongo, Gabona, Gane, Gvineje, Kenije, Mozambika, Nigerije, Ugande, Zambije in Zimbabveja.“;
3.
člen 3 se spremeni:
(a)
v odstavku 1 se točke (a), (b) in (c) nadomestijo z naslednjim:
„(a)
vse tretje države proizvajalke citrusov v Severni, Srednji in Južni Ameriki, razen Argentine, Brazilije in Združenih držav Amerike, v Karibih in Evropi;
(b)
vse tretje države proizvajalke citrusov v Aziji razen Bangladeša, Butana, Kitajske, Indonezije, Filipinov in Tajvana;
(c)
vse tretje države proizvajalke citrusov v Afriki razen Južne Afrike, Gane, Kenije, Mozambika, Svazija, Zambije in Zimbabveja;“;
(b)
v odstavku 2 se točka (d) nadomesti z naslednjim:
„(d)
Brazilija: vsa območja razen držav Amazonas, Bahia, Espírito Santo, Mato Grosso, Mato Grosso do Sul, Minas Gerais, Paraná, Rio de Janeiro, Rio Grande do Sul, Santa Catarina in São Paulo.“;
(c)
v odstavku 2 se doda naslednja točka (e):
„(e)
Združene države Amerike: vsa območja razen okrožij Collier, Hendry in Polk v državi Florida.“
Člen 2
Ta sklep je naslovljen na države članice.
V Bruslju, 29. maja 2013

Labels: 13
18
17
6